cyanic-selkie/wikianc huggingface dataset:
Juozas Tininis
Biografija
Kaip ir daugelis to meto inteligentų, suprasdamas sovietinės okupacijos grėsmę, 1944 m. pasitraukė iš Lietuvos – pradžioje į Jugoslaviją, vėliau persikėlė gyventi į Vokietiją. Ten 1944–1949 m. dirbo mokytoju lietuvių Tiunbingeno–Pfulingeno gimnazijoje bei tenykščiame universitete studijavo graikų kalbą ir literatūrą. Rašė į tuomet Vokietijoje leistus lietuviškus leidinius.
1949 m. persikėlė į Australiją, kur dirbo laivo darbininku. Daug prisidėjo prie Sidnėjaus lietuvių rašytojų klubo „Plunksna“ įsteigimo bei pats buvo aktyvus šio klubo narys.
1954 m. emigravo į JAV. Gyveno Los Andžele. Ten įsijungė į vietos lietuvių bendruomeninį gyvenimą bei kultūrinę veiklą. Dirbo JAV lietuvių žurnale „Lietuvių dienos“, nuo 1955 m. buvo paskirtas literatūros redaktoriumi.
Juozas Tininis žavėjosi lietuvių kultūros laimėjimais – gyvendamas emigracijoje nepraleisdavo nei vieno lietuviško kultūrinio įvykio. Domėjimosi sritis apėmė lietuvių literatūra, dailę, muziką. Parašė ne vieną knygos recenziją, straipsnių apie įvykusias dailės parodas bei koncertus.
Gyvendamas JAV J. Tininis nenustojo siekti mokslo. Los Andžele miesto koledže 1958–1959 m. išklausė retorikos kursą, o 1960 m. Heidelbergo bei Vienos universitetuose studijavo lyginamąją kalbotyrą. Parašė disertaciją apie Lukrecijaus kūrybos estetiką („Das Aesthetische in der Dichtung des Lukrez“) daktaro laipsniui gauti, tačiau daktaro laipsnio nesigynė.
Nuo 1965 m. dėstė lituanistiką Kalifornijos universitete (UCLA).
J. Tininis buvo „Dailiųjų menų“ klubo, kuris vienijo išeivijoje gyvenusius Lietuvos menininkus, vienas iš steigėjų bei uoliausių narių. Dar nuo Tiubingeno laikų Lietuvių rašytojų draugijos narys, o gyvendamas Los Andžele buvo šios draugijos valdybos nariu (iždininku). J. Tininis priklausė Lietuvos žurnalistų sąjungai. Gyvendamas Los Andžele taip pat buvo ateitininkų sendraugių narys, priklausė Lietuvių bendruomenės apylinkei. J. Tininis buvo įsitraukęs į Los Andželo Šv. Kazimiero parapijos choro veiklą.
J. Tininis žuvo autoavarijoje 1971 m. rugpjūčio 2 d. 200 mylių nuo Los Andželo, netoli San Luis Obispo, kuomet priešpriešine kryptimi važiavęs automobilis, visu greičiu rėžėsi į J. Tininio vairuojamo automobilio šoną. Smūgis J. Tininiui buvo mirtinas. Gero bičiulio Bernardo Brazdžionio rūpesčiu palaidotas Los Andželo Kalvarijų kapinių (Calvary Cemetery) mauzoliejuje.
Mokėjo lotynų, graikų, vokiečių, prancūzų, anglų, lietuvių ir esperanto kalbas.
Pagurbė
Pagurbė – kaimas Ignalinos rajono savivaldybėje, 1 km nuo Grybėnų.
Paguriai
Paguriai – kaimas Rokiškio rajono savivaldybėje, 9 km nuo Pandėlio.
Brožių koplyčia
Brožių koplyčia – katalikų koplyčia, stovinti Klaipėdos rajone, Vėžaičių seniūnijoje, Brožių kaime esančiose senosiose, nebenaudojamose kapinėse, pusiaukelėje tarp Vėžaičių ir Veiviržėnų. Pasiekiama iš pagrindinės kaimo gatvės (kelio ) pasukus į rytus, pro buvusios Pagrindinės mokyklos pastatą. Brožių kaimo senosios kapinės užima 2000 m², yra kultūros paveldo objektas.
Brožiai priklauso Veiviržėnų Šv. apaštalo evangelisto Mato parapijai. Brožių kaimo gyventojai išsaugojo gegužinių pamaldų tradiciją: koplyčioje įrengtas altorius, rengiamos pamaldos.
Medinę koplyčią supa seni pavieniai kalto metalo, cementiniai ir mediniai kryžiai. Statinys tradicinės architektūros, su trisiene apside. Ant stogo kraigo įtaisytas aukštas kryžius-saulutė. Koplyčia suremontuota, prižiūrima. Ja rūpinasi Brožių, Ruigių ir Stirbių kaimus vienijanti, 2007 m. įkurta Brožių bendruomenė.
Istorija
2007 m. iš koplyčios dingo dešimt medinių skulptūrų, kurių dalis buvo dailės paminklai. Pusė jų buvo įtrauktos į Lietuvos kultūros paminklų sąrašą: „Marija Maloningoji“, „Šv. Rokas“, „Marija Sopulingoji“, „Šv. Barbora“ I ir „Šv. Barbora“ II.
2018 m. gegužės 27 d. koplyčioje pirmą kartą vyko tituliniai Marijos apsilankymo atlaidai. Jie buvo suteikti Vatikano dekretu 2011 m. vasario 19 d.
FK Machačkala
Machačkalos sporto klubo futbolo komanda, o trumpai „FK Machačkala“ – Rusijos futbolo klubas, įkurtas Machačkaloje.
Istorija
2019 m. gegužės 13 d. buvo įkurtas futbolo klubas. Pastaruoju metu kovojo PFL.
Mėnulio pilnaties metas
Mėnulio pilnaties metas – 1988 m. Lietuvos kino studijoje sukurtas meninis filmas. Istorinė drama. Filmo trukmė – 81 min.
Europos mikrobiologų draugijų federacija
Europos Mikrobiologų Draugijų Federacija (Federation of European Microbiology Societies, FEMS) – tarptautinė Europos mokslinė organizacija, vienijanti daugelį nacionalinių organizacijų. Federacija vienija 54 draugijas iš 38 Europos šalių. Nariai gali kandidatuoti į stipendijas, mokslinius grantus ir/ar paramas organizuojant konferencijas. FEMS skatina mokslinių žinių apsikeitimą tarp visų Europos ir pasaulio mikrobiologų. FEMS leidžia penkis mikrobiologijos žurnalus ir organizuoja kas dvejus metus vykstantį kongresą viso pasaulio mikrobiologams. FEMS taip pat inicijuoja tokias kampanijas kaip Europos mikrobiologijos akademija (European Academy of Microbiology, AEM). Lietuvą federacijoje atstovauja Lietuvos mikrobiologų draugija (LMD).
Nuo 1977 m. federacija remia FEMS Microbiology Letters žurnalą, prie kurio vėliau prisidėjo dar 4 žurnalai. Šiuo metu leidžiami žurnalai:
Žurnalai pradžioje buvo leidžiami Elsevier, vėliau Wiley-Blackwell, šiuo metu leidžiami Oxford University Press.
Sidi Ifnis
Sidi Ifnis  – miestas pietų Maroke, Suso–Masos–Dra regione, Atlanto vandenyno pakrantėje, 160 km į pietus nuo Agadiro. Provincijos centras. Keliai į Gelmimą ir Tiznitą. Svarbus žvejybinis uostas. Verčiamasi daugiausia žvejyba (sardinės, plekšnės, korifenos, sidabriniai kupriai, tunai), aliejaus gamyba (iš arganų). Vystomas turizmas. Yra gubernatoriaus rūmai, katedra, švyturys, vilos.
Dauguma gyventojų – berberai šilhai.
Teptukas
thumb|Teptukai Teptukas – įrankis, skirtas užtepti dažams, gruntams ar kt. medžiagoms ant dažomo, gruntuojamo ar kitaip apdirbamo paviršiaus. Sudarytas dažniausiai iš medinio koto ir standžiai įtvirtinto šerių (plaukų) kuokšto viename gale. Plačiai naudojamas dailėje, pramonėje, statybos ir buities darbuose.
Teptukų tipai
Dailėje teptukai naudojami tapyti dažams ant drobės, lieti akvarelei popieriaus lape, tepti gruntui ant tapymui ruošiamo paviršiaus ir pan.
Teptukai skirstomi į dvi svarbiausias grupes:
Taip pat teptukai gali būti skirstomi pagal formą ir plaukelių ilgį:
thumb|650px|center|Įvairūs teptukų tipai
Australijos futbolo varžybos 2009–2010 m.
Australijos futbolo varžybos 2009–2010 m.
Reguliariojo sezono lentelė
Šaltinis: soccerway.
Lietuvos vaikinų iki 19 m. salės futbolo rinktinė
'''Lietuvos vaikinų iki 19 m. (U-19) futsal rinktinė''' – jaunimo salės futbolo komanda, atstovaujanti Lietuvai.
Istorija
Pirmą kartą U-19 rinktinė buvo surinkta 2019 metais, ir dalyvavo atrankos turnyre į debiutinį UEFA U-19 futsal čempionatą. Vėliau, šios kartos pagrindu buvo surinkta U-21 rinktinė. 2021 m. jaunimo rinktinių nebeliko, o visoje Futsal A lygoje buvo vos 11 registruotų U-19 žaidėjų.
2022 m. buvo pradėta formuoti U-19 Lietuvos futsal jaunimo rinktinė, su tikslu dalyvauti sekančiame, trečiąjame, atrankos turnyre į Europos U-19 futsal čempionatą 2022 m. rudenį. Rinktinei vadovauti paskirtas Edvinas Alimkinas, asistentu − Arsenij Buinickij. 2022 m. vasarą buvo vykdomos regioninės žaidėjų paieškos apskričių futbolo federacijose bei futbolo akademijose. Vyko trys atrankos turai skirtingose Lietuvos regionuose, jų pagrindu 80 jaunuolių buvo atrinkti į kandidatų sąrašą, iš kurių 20 geriausiai pasirodžiusių rugpjūčio pradžioje buvo pakviesti į treniruočių stovyklą Kaune, kurios pagrindu buvo suformuota rinktinė, sudaryta iš 14 jaunuolių.
2023 m. gegužės pabaigoje LSPFA įvairiuose miestuose vykdė atviras atrankas į Lietuvos vyrų futsal ir futsal U-19 vaikinų rinktines. Birželio 16-18 d. vyko treniruočių stovykla Kaune, į ją buvo pakviesti:
Rugsėjo mėn. planuojama bendra vyrų ir jaunimo rinktinių stovykla.
2022–2023 UEFA U-19 futsal čempionato atranka
Burtai į UEFA U-19 futsal čempionato atranką buvo ištraukti 2022 m. lapkričio 3 dieną. Lietuvos U-19 užėmė 31 vietą UEFA U-19 rinktinių koeficientų lentelėje. Lietuvos U-19 varžovais A grupėje tapo Anglijos, Estijos ir Maltos U-19 rinktinės. A grupės preliminarinis atrankos turnyras vyko 2023 m. sausio 17–22 dienomis Druskininkuose, Lietuvos U-19 rinktinė užėmė 3-ąją vietą ir į tolimesnį etapą nepateko. Viso atrankoje dalyvavo 36 šalių U-19 rinktinės.
Sudėtis
Atnaujinta
Aldona Kezytė
Aldona Eugenija Kezytė ACJ (1931 m. sausio 11 d. Vištytyje, Vilkaviškio apskritis – 2008 m. vasario 15 d.) – Lietuvos vienuolė, Romos katalikų misionierė.
Biografija
Gimė ir augo iškilioje šeimoje: brolis Algimantas tapo žinomu fotografu ir Romos katalikų kunigu, brolis Romas – JAV lietuvių bendruomenės veikėju, sesuo Danutė – mecenate.
Aldona Kezytė vaikystėje augo Kybartuose, vidurinio mokslo brandos atestatą įgijo Panevėžyje. 1955 m. baigė Vilniaus konservatorijos (dabar Lietuvos muzikos ir teatro akademija) fortepijono klasę. Po baigimo dirbo Biržų muzikos mokykloje, tapo pirmąja jos direktore. Apsisprendė būti Seserų Jėzaus Širdies tarnaičių kongregacijos vienuole. 1966 m. rugpjūčio 15 d. davė amžinuosius įžadus ir tapo sesuo Nuolankiausios Jėzaus Širdies Marija.
Iš darbo buvo atleista, savo laiką skirdavo vaikų katekizavimui. 1976 m. išvyko į Užkaukazę, keturiolika metų Gruzijoje ir Armėnijoje užsiiminėjo misionieriška veikla. Gerai išmoko armėnų kalbą, vertėjavo. Savo gyvenimo įspūdžius Užkaukazėje vėliau aprašė autobiografinėje knygoje.
Lietuvai atkūrus Nepriklausomybę, 1990 m. grįžo į gimtąją šalį. Gyveno Šiauliuose.
Kontadora
thumb|250px|Nedidelė salos įlanka
Kontadora  – viena iš Perlų salyno, esančio Panamos įlankoje, salų (Panama, Panamos provincija). Yra oro uostas, Kontadoros gyvenvietė. Sala yra svarbus turistinis objektas.
Kolonijiniais laikais Kontadoros saloje buvo skaičiuojami salyne surinkti perlai, nuo to ir kilo salos pavadinimas („apskaitininkė, buhalterė“). Iš čia jie buvo eksportuojami į Ispaniją. Vėliau dauguma perluočių dėl epidemijos žuvo ir perlų prekyba žlugo.
1980 m. Kontadoroje trumpai gyveno nuverstasis Irano šeichas Reza Pehlevis. 1983 m. saloje vyko tarptautinis susirinkimas siekiant stabilizuoti padėtį karų niokojamoje Centrinėje Amerikoje.
Maroko Meseta
miniatiūra|Maroko Meseta Maroko Meseta – bendras lygumų ir plynaukščių, besidriekiančių šiaurės vakarų Maroke, pavadinimas. Tęsiasi tarp Atlanto vandenyno vakaruose ir Viduriniojo bei Aukštojo Atlaso kalnagūbrių rytuose. Iš šiaurės riboja Rifo kalnai. Būdingas aukštis – 400–1600 m. Sudaryta iš nuosėdinių uolienų. Yra gausių fosforitų telkinių (Churibga).
Kupiškio rajono savivaldybės taryba 1995–1997 m.
Kupiškio rajono savivaldybės taryba – Kupiškio rajono savivaldybės atstovaujamoji institucija, išrinkta 1995 m. kovo 25 d.
Teisinis pagrindas
Rinkimai įvyko vadovaujantis 1992 m. spalio 25 d. Konstitucijos nuostatomis, 1994 m. liepos 7 d. naujuoju Vietos savivaldos įstatymu ir nauju 1994 m. liepos 7 d. savivaldybių tarybų rinkimų įstatymu. Be to, 1994 m. liepos 19 d. priimtas Lietuvos Respublikos teritorijos administracinių vienetų ir jų ribų įstatymas.
Lietuvos Respublikos administraciniais vienetais tapo apskritys ir savivaldybės, gyvenamosios vietovės suskirstytos į miesto ir kaimo gyvenamąsias vietoves. Panaikintos savivaldybių pakopos, miesto gyvenamosioms vietovėms priskirti miestai, kaimo gyvenamosioms vietovėms – miesteliai ir kaimai. Savivaldybė sudaroma iš gyvenamųjų vietovių. Jos teritorija gali būti skirstoma į seniūnijų aptarnaujamas teritorijas. Iki 25 sumažintas Kupiškio rajono savivaldybės tarybos narių skaičius, meras tapo ir atstovaujamosios, ir vykdomosios valdžios galva.
Veikla
Rajono meru išrinktas Vytautas Mockus, jo pavaduotoja Milda Narmontienė. Savivaldybės administratoriumi paskirtas Antanas Januška.
Judrėnų kapinių koplyčia
Šakėnai priklauso Judrėnų Šv. Antano Paduviečio parapijai. Pora kartų per metus – per Velykas ir Vėlines – kapinių koplyčioje vyksta pamaldos, kurias aptarnauja Endriejavo klebonas. Retkarčiais seniūnijos lėšomis joje pašarvojami neturtingų žmonių palaikai.
Istorija
Koplyčios pastatymo istorija siekia II Pasaulinio karo metus, kuomet pro Judrėnų apylinkes 1940 m. driekėsi Raudonosios armijos kareivių statomų įtvirtinimų ruožas. Kariuomenei pasitraukus, liko cemento ir kitų statybinių medžiagų. Vietos gyventojų sutarimu nutarta kapinėse pastatyti koplyčią, kurioje būtų pagerbiami mirusieji. Kapinių sklypo centre parinkta vieta buvo užlaidota. Senųjų palaidojimų vietoje rasti kaulai buvo surinkti ir perlaidoti atokiau, prie vartų iškastoje duobėje. Koplyčiai statyti iškasta pamatų duobė įrengti rūsiui po visu statiniu. Pamatai ir rūsio sienos sudėtos iš lygių akmenų, betoninei perdangai panaudoti geležinkelio bėgiai. Visoms sienoms išmūryti buvo naudojami savadarbiai betono blokeliai, liejami pačių statytojų pagamintose formose. Statinio penkios apatinės eilės sudėtos iš lygių akmenų, aukščiau – su įspaustais ornamentais (lygiagretainiai su vertikaliu brūkšniu viduryje). Koplyčia pradėta statyti prie kun. Valerijono Knipavičiaus, Judrėnų parapijoje tarnavusio 1926-1942 m. (palaidoto netoliese), o baigė kun. Anupras Žukas vokiečių okupacijos metais. Statyboms vadovavo meistras Valutis.
Pokaryje koplyčia pagal paskirtį nenaudota. Sovietmečiu ji buvo kapinių sargo žinioje, naudota inventoriui pasidėti, menkai prižiūrėta, išdaužytais langais, rūsys buvo virtęs šiukšlynu. Šalia koplyčios buvo kunigų, kitų nusipelniusių žmonių kapai, tarp jų – lakūno Stepono Dariaus tėvų Jono Romualdo ir Augustinos (Vaišvilaitės) Jucevičių kapavietė. Lietuvos Atgimimo metais kapines pradėta tvarkyti, todėl seniūnija nusprendė rūsį užmūryti. Vėliau nutarta koplyčiai įrengti vidų, nes ji buvo plikomis betono sienomis. Apie 1995 m. Judrėnų bendruomenės žmonės su seniūnijos pagalba iškalė sienas ir lubas dailylentėmis, įrengė medines grindis, lubas. Iš miško medžiagos, kurios netrūko vėtravartose po stiprios audros, buvo išpjauta mediena ir sunaudota koplyčios remontui neatlygintinai. Viduje pakabinti pirmieji šventųjų paveikslai, įvesta elektra. Tų pačių metų rudenį, per Vėlines, parapijos klebono iniciatyva buvo pasirengta ir atlaikytos pirmosios šv. Mišios.
Įrengus koplyčios vidų, prie šoninės sienos buvo vėl padarytas įėjimas į rūsį, įstatytos metalinės durys, sutvarkyta patalpa pritaikyta sandėliui. Pastato lauko sienos buvo jau prastos būklės, nuo kritulių poveikio vietomis suskilinėjusios, prapučiamos. Apie 2000 m. pirmas pastato aukštas (iki frontono) buvo aptinkuotas dekoratyviniu tinku, perklota buvusi stogo šiferio danga.
Koplyčia beveik metus laiko naudota pamaldų laikymui Judrėnų bažnyčios remonto metu. Tuomet nebuvo miestelyje kitų tinkamų patalpų (kultūros namai buvo neremontuoti, prastos būklės).
Architektūra
Judrėnų kapinės keturkampio plano, aptvertos sumūrytų lauko riedulių ir skaldytų akmenų tvora. Koplyčia stūkso senosios dalies viduryje. Statinys sumūrytas iš betono blokelių, pamatas – iš skaldytų akmenų. Sienos padengtos pilku dekoratyviniu tinku. Frontono plokštuma virš įėjimo durų palikta netinkuota, iš originalių blokelių su ornamentuotais paviršiais.
Koplyčia stačiakampio plano, turi trisienę, taip pat stačiakampio plano, apsidę. Statinys be prieangio, priekiniu fasadu atsuktas į šiaurės rytus, kapinių vartų link. Virš koplyčios stogo iškelto kryžiaus nėra. Durys dvivėrės, medinės, dekoruotos sukaltų įstrižų lentelių „eglute“. Iš vidaus pakabintos senosios, butaforinės durys. Jos anksčiau numestos gulėjo rūsyje, bet remontuojant koplyčią buvo meistrų restauruotos. Priekiniame fasade yra trys langai, viršuje užsibaigiantys puslankiu, šonuose – po du siaurus langus, apsidės dviejose sienose – po langą. Koplyčią sudaro viena maldų patalpa. Virš pagrindinio įėjimo yra vargonų choro balkonas, atitvertas medine aklina tvorele. Trijų lygių lubos atkartoja menamą trijų navų erdvę, iš kurių vidurinioji – gerokai aukštesnė ir platesnė.
Swings Both Ways
Swings Both Ways – dešimtasis studijinis britų atlikėjo Robbie Williams albumas, išleistas 2013 m. lapkričio 15 d. Tai – antrasis atlikėjo svingo albumas nuo 2001 m. išleisto „Swing When You're Winning“. Taip pat, tai – pirmasis albumas nuo 2002 m. išleisto „Escapology“, kurį prodiusavo Guy Chambers. Nepaisant vidutiniškų kritikų įvertinimų, albumas debiutavo pirmoje vietoje šalies albumų reitinge, tapdamas tūkstantuoju albumu, pasiekusiu pirmąją vietą. Taip pat tai buvo vienuoliktasis Williams albumas, pasiekęs reitingo viršūnę.
Strange Days
Strange Days – antrasis amerikiečių roko grupės The Doors albumas, išleistas 1967 m. rugsėjo 25 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 3 vietos. Hitais tapo singlai „People Are Strange“ bei „Love Me Two Times“.
Dainos
Visas dainas parašė grupės nariai.
Parnaiba (upė)
Parnaiba  – upė šiaurės rytų Brazilijoje, Piaujo ir Maranjauno valstijose. Prasideda Brazilijos plokščiakalnyje, Mangabeiraso plynaukštėje, ~760 m aukštyje, susiliejus Maranjauno, Kuriolos ir Lontra Piaujo upėms. Teka į šiaurės rytus, per visą savo ilgį sudaro Piaujo ir Maranjauno valstijų ribą, žemupyje kerta Parnaibos dubumą. Įteka į Atlanto vandenyną netoli Parnaibos miesto, sudaro deltą.
Didžiausi intakai: Balsasas (kairysis), Urusui Pretas, Gurguėja, Itaueira, Kanindė, Potis, Longa (dešinieji).
Aukštupyje ir vidurupyje vaga slenkstėta. Parnaiba laivuojama žemupyje. Vandens lygis labai svyruoja. Aukštupys patvinsta dažniausiai vasarą, vidurupis ir žemupys rudenį. Ant upės įrengta Boa Esperansos hidroelektrinės užtvanka. Aukštupyje įsteigtas Parnaibos ištakų nacionalinis parkas. Upės baseinas tankiai gyvenamas. Didesni miestai prie Parnaibos: Alto Parnaiba, Urusui, Gvadalupė, Florianas, Amarantė, Terezina, Timonas, Luizlandija, Parnaiba.
Upėje aptikta ~140 vietinių žuvų rūšių, iš kurių ~40 % endeminės.
Linsia hujų autonominė prefektūra
Apie 1,9 mln. gyventojų. Tautinės mažumos: hujai, tibetiečiai, salarai, baoaniai, dunsiangai.
Sniper: Ghost Warrior
Sniper: Ghost Warrior – taktinė šaudyklė, sukurta ir išleista įmonės „City Interactive“ Microsoft Windows, Xbox 360 ir PlayStation 3 platformoms. Tai yra antrasis „Sniper: Ghost Warrior“ serijos žaidimas bei „Sniper: Art of Victory“ tęsinys. Žaidime žaidėjas perima elitinės snaiperių komandos, išsiųstos į priešišką teritoriją, vaidmenį ir padėti fiktyvios Lotynų Amerikos šalies sukilėliams kovoti su jėga, kuri per valstybinį perversmą nuvertė jų vyriausybę.
Kritika
„Sniper: Ghost Warrior“ sulaukė „mišrių arba vidutinių“ ir „iš esmės nepalankių“ atsiliepimų, rodo apžvalgų suvestinės „Metacritic“ duomenys.
„GameSpot“ Xbox 360 versijai skyrė 6,0/10, o asmeninio kompiuterio versijai – 5,5/10, gyrė žaidimo vaizdus ir snaiperio kameras, tačiau kritikavo absurdišką žaidimo sudėtingumą kai kuriose srityse, ypač priešų dirbtinį intelektą, „kuris svyruoja nuo beprasmiško iki tokio stebuklingo, kad gali akimirksniu jus pastebėti“.
„IGN“ kompiuterio ir Xbox 360 versijoms skyrė 5,0/10 balų, gyrė žaidimo snaiperio mechaniką, tačiau kritikavo žaidimo dizainą ir bėgimo bei šaudymo scenarijus. Jie „PlayStation 3“ versiją įvertino žemesniu balu - 4,5/10, teigdami, kad ji atrodo ir veikia prasčiau.
Tensiftas
Tensiftas  – upė vidurio vakarų Maroke. Prasideda Aukštojo Atlaso kalnų šlaituose, Džebel Taurito masyve, į šiaurę nuo Tizin Tiškos perėjos. Teka į vakarus per Maroko Mesetą. Įteka į Atlanto vandenyną ties Suira Kedimos fortu, 40 km į pietus nuo Safi.
Didžiausi intakai – Šišava ir Nfisas.
Vasaros pabaigoje smarkiai nusenka. Žiemą ir pavasarį būdingi trumpi, bet smarkūs poplūdžiai. Upės vanduo naudojamas drėkinimui. Įrengtos 3 užtvankos.
Netoli Tensifto įsikūręs Marakešas.
Bifobija
Bifobija – pasibjaurėjimas ir antipatija, jaučiama biseksualumui (vienodam potraukiui tiek vyrams, tiek moterims) ir biseksualams. 1997 metais, apklausiant heteroseksualius asmenis, nustatyta jog neigiamas požiūris į biseksualus labiau paplitęs nei į gėjus ar lesbietes, nors rasta koreliacija tarp bifobijos ir homofobijos. Bifobija taip pat paplitusi ir tarp homoseksualų.
Imantas Ziedonis
Imantas Ziedonis (1933 m. gegužės 3 d. – 2013 m. vasario 27 d.) – latvių poetas ir rašytojas, Dainuojančios revoliucijos Latvijoje aktyvistas.
Karo aukos
Karo aukos – 1989 m. JAV sukurta tikrais įvykiais paremta karinė drama.
Imantas Ziedonis
Ankstyvieji metai ir išsilavinimas
Ziedonis gimė Sluokos žvejų kvartale, Jūrmaloje, Latvijoje. Mokėsi Latvijos universitete, Rygoje, kur 1959 m. įgijo filologijos mokslų laipsnį. Antrą laipsnį literatūros srityje įgijo Maskvoje 1964 m.
Karo aukos
Turinys
1966 m., Vietnamo karas. Būrys amerikiečių žvalgų, pasiųsti į užduotį, viename kaime pagrobia vietinę meriną, ketindami ją išprievartauti. Tam prieštarauja vienintelis kareivis, eilinis Eriksenas, tačiau iš baimės jis taip pat nesiima jokių veiksmų, tačiau ir nedalyvauja prievartavime. Kuomet vėliau būrio vadas seržantas Maserve liepia Eriksenui merginą nušauti, jis atsisako tai padaryti.
Kuomet būrys grįžta atgal, Eriksenas apie įvykį praneša vyresnybei, tačiau ši neketina imtis jokių veiksmų, o kartu buvę kariai grasina jį nužudyti. Eriksenui tenka įveikti didžiulį pasipriešinimą, kol nusikaltę kariai galų gale atsiduria tribunole...
Imantas Ziedonis
Karjera ir literatūros darbai
1961 m. Ziedonis išleido savo pirmąjį poezijos rinkinį „Žemės ir sapnų smėlis“ (Zemes un sapņu smilts), dešimtmečio pabaigoje jis tapo labiau žinomu išleidęs tris poezijos rinkinius: „Širdies dinamitas“ (Sirds dinamīts, 1963 m.), „Motociklas“ (Motocikls, 1965 m.) ir „Einu į save“ (Es ieeju sevī, 1968 m.).
Lena (plentas)
Federalinis kelias M56 „Lena“ arba Amūro-Jakutsko magistralė (Амуро-Якутская автомагистраль) – federalinis kelias Rusijoje, Jakutijoje. Driekiasi lygiagrečiai su dar nebaigtu Amūro-Jakutsko geležinkeliu (BAM atšaka). Prasideda Amūro srityje, ties Neveru (netoli Skovorodino), esančiu prie Transsibiro geležinkelio. Baigiasi ties Žemutiniu Bestiachu, esančiu prie Lenos upės, kitapus Jakutsko. Kelio pratąsa – Kolymos traktas į Magadaną.
Imantas Ziedonis
Karjera ir literatūros darbai
Savo poezijos kūrybos laikotarpiu Ziedonis išleido ir prozos darbų. 1965 m. – „Poeto dienoraštis“ (Dzejnieka dienasgrāmata) ir po dvejų metų – 1967 m. – „Tarp minkštų kelių“.
Lena (plentas)
Kelias pastatytas kalinių ir tremtinių 1925–1964 m. Kelias asfaltuotas tik atskiruose ruožuose, didžiąją dalį kelio danga gruntinė. Vasarą, atitirpus įšalui, kelias tampa sunkiai pravažiuojama purvyne. Lengviausiai pravažiuojamas žiemą.
Paikiai
Paikiai – kaimas Vilkaviškio rajono savivaldybėje, 3 km nuo Gižų.
Paibutiškis
Paibutiškis – kaimas Švenčionių rajono savivaldybėje, 2,5 km į pietryčius nuo Labanoro, Labanoro girioje, šalia Aibutiškio ežero ir kelių aukštapelkių. Šalia kaimo eina Labanoro–Januliškio kelias, atsišakoja keliukas į Pažemį.
Gyventojai
thumb|left|260px|Kaimo riboženklis
Hendersonas
Hendersonas  – miestas Jungtinėse Amerikos Valstijose, Nevados valstijose pietuose. Įsikūręs į pietryčius nuo Las Vegaso (priklauso jo aglomeracijai). 2010 m. JAV gyventojų surašymo duomenimis, mieste gyveno 260 tūkst. gyventojų. Antras didžiausias miestas valstijoje, po Las Vegaso.
Netoliese nuo Hendersono, į rytus, yra Huverio hidroelektrinė ir užtvanka, įrengta patvenkus Kolorado upę, bei Mido tvenkinys.
Istorija
Hendersono miestelis iškilo 1942 m., Antrojo pasaulinio karo metu, pastačius pagrindinę magnio lydinių gamyklą. Hendersonas greitai tapo pagrindiniu magnio tiekėju Jungtinėse Valstijose. Gamykla tiekė magnį JAV karo departamentui, kuris jį naudojo padegamosios amunicijos apvalkalų, lėktuvų variklių, karkasų ir kitų dalių gamybai.
Po karo magnio gamyba tapo nebereikalinga gynybos tikslams, tad šioje srityje dirbę darbuotojai išsikeldino. Vietinė pramonė išgelbėjo Hendersoną nuo paskelbimo karinio pertekliaus nuosavybe ir galimo teritorijos pardavimo. 1953 m. Hendersonui suteiktas miesto statusas. Tuomet jame gyveno 7410 gyventojai.
1988 m. užsidegė „PEPCON“ raketinio kuro gamykla. Gaisras greitai pasiglemžė gamyklą, išspjaudamas raketinį kurą, dūmus ir toksiškus garus. Gaisras įplieskė stambų sprogimą, kuris visiškai sunaikino pastatą. Vėliau sekė mažesni sprogimai, kurie sukėlė smūgines bangas, kurios nusitęsė per Las Vegaso slėnį, išdaužydamos langus ir apgadindamos pastatus mylių atstumu. Sprogimai taip pat sukėlė žemės drebėjimus, iš kurių kai kurie buvo 3,0–3,5 stiprumo pagal Richterio skalę. Incidento metu žuvo du žmonės, dar 372 buvo sužeisti. „PEPCON“ gamyklos nelaimės įvykiai paspartino miesto plėtrą link gyvenamosios ir komercinės struktūros.
Kolymos traktas
Kolymos greitkelis, federalinis kelias Р-504, Kolymos traktas taip pat vadinamas „Kaulų keliu“ – federalinis kelias Rusijos Tolimuosiuose Rytuose – Jakutijoje ir Magadano srityje. Driekiasi nuo Jakutsko iki Magadano (Ochotsko jūros pakrantėje). Nors nėra tilto per Leną, su Jakutsku jungia keltas, žiemą – žiemos kelias per upę. Su Rusijos kelių sistema Kolymos traktas sujungtas Lenos traktu.
Kelias statytas Stalino laikais „Dalstroj“ kalinių. Pirmoji kelio atkarpa pastatyta 1932 m. Statyba baigta 1953 m. Kelias vadinamas „kaulų keliu“, nes daugybės žuvusių darbininkų kaulai buvo panaudoti statant kelią. Kelias turėjo padėti įsisavinti naudingųjų iškasenų telkinius.
Kolymos greitkelis driekiasi šalčiausiomis Šiaurės pusrutulio vietomis. Temperatūra žiemą nukrenta iki -46 °C (rekordinė – apie -70 °C). Lengvaisiais automobiliais visas kelias neįveikiamas dėl sugriuvusių tiltų, patižusios, išplautos kelio dangos. Žiemą susiformuoja žiemos kelias, tuomet juo vykti paprasčiau. Kelio būklė skirtinguose ruožuose skiriasi – Magadano srityje yra 200 km asfaltuotas ruožas, sunkiausia padėtis centrinėje dalyje, kur kelias gruntinis. Kelias driekiasi kalnuotomis, labai retai gyvenamomis vietovėmis, jį kerta daugybė upių. Per didesnes upes veikia keltai ar įrengti tiltai (dalis jų avarinės būklės), seklesnės upės įveikiamos per brastas.
thumb|left|250px|Kelio statyba 2003 m. liepos 11 d. kelias „Kolyma“ pailgėjo 13 km. Jis buvo pailgintas nuo Žemutinio Bestiacho iki centrinio pašto Jakutsko centre.
Svarbesnės gyvenvietės prie kelio – Žemutinis Bestiachas, Tiungiuliu, Chandyga, Ust-Nera, Susumanas, Jagodnojė, Debinas, Atka, Magadanas. Nuo Kiubiumės iki Kadykčano yra alternatyvus ruožas per Tomtorą.
Five Islands FC
Five Islands FC – Antigvos ir Barbudos futbolo klubas, nacionalinės futbolo lygos dalyvis.
Istorija
Įkurtas Faiv Ailandso kaime. Žaidžia geltonos spalvos aprangomis.
Kotaro Amemiya
Kotaras Amemija (g. 1994 m. spalio 17 d.) – Japonijos futbolininkas žaidžiantis saugo pozicijoje.
Five Islands FC
Premjer lyga ir taurės turnyras
Šaltiniai:
Sudėtis
Atnaujinta; 2019 m. sausio 8 d.
Kotaro Amemiya
Karjera
Žaidė įvairiuose klubuose gimtinėje. Atvyko į Europą ir žaidė Latvijoje. Atstovavo Albatroz SC ir Rezeknes FA.
2019 m. atstovavo Estijos „Maardu“ klubui, kuris dalyvavo Meistriliiga. Aukščiausioje lygoje sužaidė 27 rungtynes ir pasižymėjo trimis įvarčiais.
FK Panevėžys
2020 m. kovo mėn. FK Panevėžys paskelbė apie naujoką. 2020 m. A lygoje japonas sužaidė dvylika rungtynių ir pasižymėjo vienu įvarčiu. 2020 m. liepos 28 d. pasiuntė tikslų smūgį į FK Žalgiris vartus.
2021 m. sezonas
2021 m. persikėlė į FK Ekranas (2020), kuris žaidė Antroje lygoje. Buvo pagrindinis ekipos žaidėjas, kuris sužaidė 25 susitikimus ir pasižymėjo pelnydamas 13 įvarčių. Su ekipa tapo Antros lygos nugalėtojais.
2022 m. sezonas
2022 m. tęsė karjerą „Ekrano“ klube. Sezono atidarymo rungtynėse prieš Kėdainių „Nevėžį“ pasižymėjo pelnydamas įvartį nuo vienuolikos metrų žymos, tačiau panevėžiečiai buvo sutriuškinti ir pralaimėjo rezultatu 1:4.
Statistika
Spalvų reikšmės:
Bernard Arnault
Bernaras Arno – prancūzų verslininkas, prabangos prekių grupės LVMH vadovas ir stambiausias savininkas.
2022 m. spalį įvertintas antru turtingiausiu pasaulyje ir turtingiausiu Europoje, sukaupusiu 148.1 mlrd. dolerių turto.
Kupiškio rajono savivaldybės taryba 1997–2000 m.
Veikla
Rajono meru išrinktas Leonas Apšega, jo pavaduotoju Audronijus Zulonas. Savivaldybės administratoriumi paskirtas Žilvinas Aukštikalnis.
Nuorodos
Oficiali svetainė
Waiting for the Sun
Dainos
Visas dainas parašė grupės nariai.
Pailgamiškis
Pailgamiškis – kaimas Anykščių rajono savivaldybėje, 5 km nuo Traupio.
Ginocentrizmas
Ginocentrizmas (sen. gr. γυνή – 'moteris' + κέντρον – 'apskritimo centras ') – pasaulėžiūros tipas, kuriam būdinga moterų požiūrį ar poreikius laikyti svarbiausiais. Tokią pasaulėžiūrą turintis asmuo arba toks diskursas yra ginocentriškas. Panaši pasaulėžiūra, kurioje svarbiausiu laikomas vyriškas mąstymas ir prioritetai, vadinama androcentrizmu. Ginocentrizmas artimai siejasi su feminizmu bei matriarchatu.
Istorija
Terminas „ginocentrizmas“ pradėtas naudoti vėliausiai nuo 1897 m. XX a. 8 deš., iškilus antrosios bangos feminizmui, šiuo terminu buvo siekiama apibūdinti naujojo feminizmo pokyčius, kuris, priešingai nei feminizmas, reikalaujantis visiškos lygybės, pripažįsta lyčių skirtumus.
Pasak Masačusetso universiteto filosofės Kristos Hodep (Christa Hodapp), šiuolaikiniai vyrų judėjimai ginocentrizmą vertina kaip viduramžiams būdingos dvaro meilės tęsinį, kuomet moterys priklausė aristokratų klasei, o vyrai – žemesnio rango patarnautojų klasei. Šis požiūris feminizmą apibūdina kaip įsisenėjusių viduramžiškų nuostatų, tokių, kaip riteriškumas ar romantizuoti santykiai, sergėtoją, o ne liberalumą palaikančią jėgą.
Piterio Vraito (Peter Wright) tyrimas padarė išvadą, jog ginocentrizmas yra moteriška narcisizmo forma, savo tolimesnį gyvavimą pateisinanti tradiciniais lyčių vaidmenimis.
Pailgės
Pailgės – kaimas Zarasų rajono savivaldybėje, 4 km nuo Antazavės.
Kauno apygardos prokuratūra
Kauno apygardos prokuratūra – apygardos prokuratūra Lietuvoje, valstybės institucija. Pavaldžios apylinkės prokuratūros: Kauno miesto, Alytaus r., Jonavos r., Jurbarko r., Kaišiadorių r., Kauno r., Lazdijų r., Marijampolės r., Prienų r., Šakių r., Vilkaviškio r.
Leonpolio dvaras
Leonpolio dvaras – dvaro sodyba Ukmergės rajono savivaldybės teritorijoje, Leonpolio kaime.
Kauno apygardos prokuratūra
Adresas: Laisvės al. 32, LT-44240 Kaunas.
Leonpolio dvaras
Istorija
Dvaras susiformavo XVI a. viduryje. Išlikusios dvaro sodybos rūmų statyba siejama su Radvilomis – manoma, kad juos po 1721 m. pastatė Marcijona Radvilienė savo sūnui Leonui Mykolui Radvilai (1722–1751) poilsiui medžioklėje. Tai buvo vienaaukštis, kvadratinio plano pastatas su aukštais pusrūsiais. Rūmų kiemas aptvertas mūrine tvora, turėjusia gynybinės sienos požymių. Nuo šeimininko vardo liaudiškos formos Levas, dvaras aplinkinių gyventojų imtas vadinti Levampoliu.
1799 m. dvaras įkeistas Juozapo Mykolo Tiškevičiaus sūnui Mykolui Juozapui ir išnuomotas Rečicos rotmistrui Ignui Michalovskiui, kuris ūkininkavo iki 1842 m.
1849 m. perstatyti rūmai (jų naujoji planinė struktūra išliko iki dabar), 1869 m. – ūkio pastatai. XIX a. II pusėje dvarą valdė žymus kolekcininkas, keliautojas, fotografas Benediktas Henrikas Tiškevičius. 1912 m. dvaras parduotas Taidai Radvilaitei iš Taujėnų dvaro.
Po 1922 m. Lietuvos žemės ūkio reformos iš Radvilų dvarą nupirko gydytojas, medicinos daktaras Mykolas Devenis, kuris kartu su žmona Alena Vileišyte-Deveiniene sukūrė aukštos žemdirbystės kultūros pavyzdinį ūkį. Ūkis parodose laimėjo aukščiausias premijas. Dvare buvo turtinga biblioteka, paveikslų galerija, kaupiami etnografiniai rinkiniai.
Atkūrus Lietuvos nepriklausomybę, nuosavybes teises atgavo Dalia Devenytė-Bobelienė, kuri 2005 m. dvarą pardavė.
Gubernijos miškas
Gubernijos miškas – miškas Šiaulių rajono savivaldybės teritorijos rytinėje dalyje, Gruzdžių-Gubernijos miškų pietinėje dalyje, į šiaurę nuo Šiaulių, į vakarus nuo Vinkšnėnų ir Pakarčiūnų kaimų.
Geografija
Miškas Gubernijos vardu pavadintas todėl, kad nuo XVII a. priklausė tuometiniam Gubernijos dvarui. Miško rytinis pakraštys ribojasi su Aukštrakių aukštapelke ir Smilgių mišku. Šiaurėje ribojasi su Gruzdžių miškais. Nuo Aukštrakių į rytus iki Bridų palaukės yra Vygonių miškas.
Medynai
Miško plotas 1730 ha, iš jų medynų 1455 ha. Reljefas lyguminis, yra didelė aukštapelkė. Dirvožemiai velėniniai glėjiniai ir velėniniai jauriniai glėjiniai. Miške paplitę garšviniai, kiškiakopūstiniai, mėlyniniai, lazdyniniai tipai. Eglynų yra 32 %, beržynų 33 %, drebulynų 23 %, pušynų 5 %. Miške gyvena įvairių žvėrių: šernai, elniai, stirnos, mangutai, lapės.
Aplinkos apsauga
Miško apsauga rūpintasi nedaug. Apie 1950-1960 m. Vijolių kaimo laukai ir pietinis miško pakraštys buvo paskelbti entomologiniu draustiniu. Čia veisėsi daug retų rūšių drugių. Pamiške susidomėjo „Elnio“ kombinato vyr. konstruktorius, aviamodelistas ir vienas žymiausių Lietuvos lepidopterologų Petras Motiekaitis. Jis ir Šiaulių pedagoginio instituto Biologinės stoties vedėjas Stasys Gliaudys entomologiniame draustinyje surinko 3000 drugių kolekciją, rado keletą labai retų Lietuvoje drugių rūšių.
Gubernijos miškas yra paskelbtas biologiniu poligonu, jame bus stebimas augalų ir gyvūnų gyvenimas. Žadama daug dėmesio skirti paukščiams.
Didelį poveikį miško ekologijai turi Aukštrakių sąvartynas ir Šiaulių miesto nuotekų valymo įrenginiai.
Istorija
Miškas pergyveno keletą stambių kirtimų. XVIII a. jį smarkiai kirto Antanas Tyzenhauzas, apie 1903-1910 m. plynai kirto Vladimiras Zubovas. Grafas Zubovas savo dvare buvo įrengęs dvi lentpjūves. Viena iš jų buvo Balių vienkiemyje. Dabar tai Pakarčiūnų kaimas. Kita buvo Kėbliuose, prie centrinio kelio. Mediena buvo parduodama į užsienį. 1916 m. Vigonių mišką kirto Vokietijos kariuomenė, tiesusi geležinkelį į Rygą. Paskutinis stambus kirtimas buvo jau atkurtos nepriklausomybės metais apie 2002-2006 metus. Mediena taip pat didele dalimi keliavo į užsienį.
1941 m. rugsėjo 7-15 d. miške sušaudyta apie 1000 žmonių. 1950 m. šiame miške buvo likviduota Šapkaus partizanų grupė.
Stephen Schwarzman
Stephen Schwarzman – JAV verslininkas ir finansininkas. Jis yra vienas iš „Blackstone“ įmonės steigėjų ir generalinis direktorius. Šiuo metu jo įkurta privataus kapitalo bendrovė yra didžiausia pasaulyje. 2010 m. gale jai buvo patikėta valdyti $131 mlrd. turto.
Karjera
Stephen Schwarzman pradėjo siekti karjeros „Donaldson, Lufkin & Jenrette“ investiciniame banke. Jis įsidarbino „Lehman Brothers“ investiciniame banke po to kai užsidirbo verslo administravimo magistro laipsnį Harvardo verslo mokykloje. Galiausiai Stephen Schwarzman tapo įmonių susijungimų ir įsigijimų skyriaus vadovu. 1984 m., kai „Lehman Brothers“ stovėjo ant pražūties slenksčio jis pasiūlė šį banką parduoti „Shearson“ investiciniam bankui. Netrukus bankas buvo perimtas. Po šio įvykio Stephen Schwarzman ir buvęs „Lehman Brothers“ vadovas Peter Peterson paliko „Lehman Brothers“ ir 1985 m. įkūrė „Blackstone“ įmonę.
„Blackstone“ pradėjo savo veiklą teikdama įmonių susijungimų ir įsigijimų paslaugas. Praslinkus keliems dešimtemčiams nuo jos įkūrimo pradžios, „Blackstone“ tapo viena iš didžiausių privataus kapitalo ir apriboto rizikos fondų valdymo įmonių pasaulyje.
Turtas
Stephen Schwarzman turi sukaupęs $5,5 mlrd. asmeninio turto. Jis susižėrė $700 mln. ir buvo geriausiai apmokamas vadovas 2008 m. „Blackstone“ atstovas pabrėžė, jog tai veikiau ne atlyginimas, bet didžiąja dalimi jam priklausanti akcijų dalis po veišojo bendrovės akcijų išplatinimo. Be to, per kitus ketverius metus jam bus išmokėta likusi $4,7 mlrd. dalis.
The Soft Parade
The Soft Parade – ketvirtas amerikiečių roko grupės The Doors albumas, išleistas 1969 m. liepos 18 d. Šis albumas susilaukė komercinio pasisekimo, Billboard 200 albumų sąraše buvo pakilęs iki 6 vietos. Hitais tapo singlai „Touch Me“, „Tell All the People”, „Wishful Sinful” bei „Runnin' Blue“.
Algimantas Narakas
Algimantas Otonas Narakas (1927 m. kovo 23 d. Kaunas – 1993 m. lapkričio 26 d. Lozana, Šveicarija) – gydytojas mikrochirurgas, medicinos daktaras.
Biografija
Susirgęs osteomielitu 1938 m. išvežtas gydytis į Šveicariją. 1957 m. baigė Lozanos universiteto medicinos mokyklą, liko joje dėstyti. 1962 m. medicinos daktaras. 1978 m. profesorius. 1981–1993 m. Lonžerė ortopedijos ir periferinių nervų rekonstrukcinės chirurgijos klinikos vadovas.
Mokslinė veikla
1969 m. vienas rankos ir periferinių nervų rekonstrukcinės chirurgijos pradininkų Europoje. 1986 m. sukūrė klasifikaciją nervų pažeidimams nustatyti, vadinamą Narako klasifikacija.
Skaitė paskaitas Europos ir JAV universitetuose, parašė daugiau kaip 250 mokslinių straipsnių. XX a. devintame dešimtmetyje operavo Lietuvoje.
Pailgiai
Pailgiais vadinami kaimai:
Trinktinis
Trinktinis – ežeras rytų Lietuvoje, Molėtų rajone, 3 km į pietryčius nuo Suginčių, Labanoro regioniniame parke. Ilgis iš šiaurės rytų į pietvakarius 0,4 km, plotis iki 0,2 km. Krantai aukšti, apaugę mišku, pietinis žemas, pelkėtas. Šiaurėje sąsiauriu jungiasi su Želvų ežeru. Remiantis Lietuvos ežerų kadastro duomenimis, Trinktinis yra Želvų ežero dalis (kodas 12231760).
Trinktinio vakarinėje pakrantėje stūkso Kulionių piliakalnis, rytinėje – Lietuvos etnokosmologijos muziejus (Kulionyse).
Etimologija
Ežero pavadinimas kildinamas nuo žodžio trinkti („plauti galvą“).
San Fransisko perėja
thumb|250px San Fransisko perėja  – kalnų perėja per Andų kalnus, kuri sujungia Argentiną su Čile. Aukščiausias perėjos taškas yra 4726 m. Perėja jungia Argentinos Katamarkos provinciją su Atakamos regionu Čilėje.
Australijos futbolo varžybos 2008–2009 m.
Australijos futbolo varžybos 2008–2009 m.
Vladimiras Kokinakis
thumb|250px| Vladimiras Kokinakis Vladimiras Kokinakis (, 1904 m. birželio 25 d. Novorosijske – 1985 m. sausio 7 d. Maskvoje. Palaidotas Novodevičės kapinėse.) – garsus tarybinis lakūnas-bandytojas, aviacijos generolas majoras (1943 m.), dukart Tarybų Sąjungos didvyris (1938 ir 1957 m.), Lenino premijos laureatas.
Biografija
Gimė surusėjusių graikų šeimoje. Brolis Konstantinas Kokinakis (1910–1990) – taip pat buvo lakūnas-bandytojas, Tarybų Sąjungos didvyris. 1928 m. baigė Leningrado, o 1930 m. – Borisoglebsko karo aviacijos mokyklas. 1932–1935 m. vadovavo Tarybinės armijos karinių oro pajėgų mokslinio tyrinio instituto lakūnų būriui.
1935 m. lapkričio 21 d. pasiekė pasaulio rekordą vienmotoriu lėktuvu I-15 pakildamas į 14 575 m aukštį. 1938 m. birželio 27–28 dienomis lėktuvu CKB-30 be nutūpimo per 24 val. 36 min. nuskrido iš Maskvos į Vladivostoką, o 1939 m. balandžio 28–29 d. per 22 val. 56 min. – iš Maskvos į Miscou salą (JAV). Pasiekė 22 pasaulio rekordus. thumb|right|280px|Lėktuvas [[I-15, kuriuo pasiektas aukščio rekordas]] Vokietijos-TSRS karo metu vadovavo karo aviacijos inspekcijai ir bandė naujus įvairios paskirties lėktuvus, tarp jų šturmo lėktuvą Il-2, keleivinį lėktuvą Il-62, iš viso virš 40 lėktuvų tipų.
Škuna
thumb|Dvistiebė škuna Atalanta thumb|Vienintelė pasaulyje septynstiebė škuna Thomas W. Lawson Škuna  – burinio laivo tipas, turintis ne mažiau kaip du stiebus su įstrižomis burėmis.
Istorija
XIX a. pabaigoje garlaivių konkurencija privedė prie komandinių laivų mažinimo. Dėl įrangos paprastumo ir lengvo valdymo, būtent škunos galėjo konkuruoti su garlaiviais. Daugiausiai buvo statomos dvistiebės ir tristiebės škunos, rečiau keturstiebės, penkiastiebės ar šešiastiebės. 1902 m. Kvinsio mieste, Masačusetse (JAV), į vandenį buvo nuleista vienintelė pasaulyje septynstiebė škuna pavadinimu „Thomas W. Lawson“. Ši škuna buvo skirta anglies plukdymui. Kiekvienas iš plieninių stiebų buvo 35 m aukščio, ir svėrė 20 t. Jų pratęsimui buvo naudojamos 17 metrų medinės stengos. Jūreivių darbą lengvino įvairūs mechanizmai. Neturinti variklio škuna, buvo aprūpinta garu varomu vairu, garinėmis gervėmis, elektros sistema ir netgi telefoniniu tinklu. Po Pirmojo pasaulinio karo, kai trūko prekybinių laivų, amerikiečiai, turintys puikių miškų, pastatė daug įvairaus dydžio škunų, turinčių nuo trijų iki penkių stiebų.
Dominykas Kubilinskas
Dominykas Kubilinskas (g. 1999 m. sausio 9 d. Šiauliai) – Lietuvos futbolininkas.
Karjera
Karjerą pradėjo gimtojo miesto komandoje. Šiaulių futbolo akademijos auklėtinis.
Roterdamo „Feyenoord“
2013 m. išvyko į Roterdamo „Feyenoord“ klubo akademiją.
FK Utenos Utenis
Grįžęs į Lietuvą 2018 m. vasarą atstovavo Utenos Uteniui.
Ekipa žaidė Pirmoje lygoje, kurioje D. Kubilinskas sužaidė devynerias rungtynes.
2019 m. sezonas
Nuo 2019 m. atstovavo Šiaulių futbolo akademijai. 2019 m. FA Šiauliai ekipa žaidė Pirmoje lygoje. 2019 m. sezone sužaidė 26 rungtynes ir pelnė du įvarčius.
2019 m. gegužės 18 d. rungtynėse prieš FC Kupiškis pasižymėjo pelnydamas įvartį, tačiau ekipa pralaimėjo varžovams rezultatu 2:3.
2019 m. rugpjūčio 30 d. rungtynėse prieš FC Pakruojis pelnė įvartį, o varžovai buvo sutriuškinti rezultatu 7:1.
2020 m. sezonas
2020 m. FA Šiauliai žaidė Pirmoje lygoje. 2020 m. sezone sužaidė 23 rungtynes.
2020 m. birželio 13 d. rungtynėse prieš Baltijos Futbolo Akademija pelnė įvartį, o šiauliečiai sutriuškino BFA rezultatu 6:0.
2020 m. rugpjūčio 16 d. prieš Kauno Žalgiris B pasižymėjo įvarčiu ir prisidėjo prie šiauliečių pergalės rezultatu 3:2.
2020 m. rugpjūčio 21 d. prieš FK Atmosfera pasižymėjo įvarčiu ir prisidėjo prie šiauliečių pergalės rezultatu 5:1.
2021 m. sezonas
2021 m. FA Šiauliai žaidė Pirmoje lygoje. 2021 m. sezone sužaidė 26 rungtynes ir pelnė septynis įvarčius.
2021 m. kovo 20 d. rungtynėse prieš Sūduva B pasižymėjo pelnydamas įvartį, o šiauliečiai sutriuškino varžovus rezultatu 4-0. Tai buvo pirmojo turo rungtynės.
Sezono metu pasižymėjo dar ne kartą: prieš BFA, Atmosferą, Babrungą, Jonavą Kauno Žalgiris B Miniiją.
2022 m. sezonas
2022 m. kovo 6 d. debiutavo A lygoje atstovaudamas Šiaulių FA rungtynėse prieš „Sūduvos“ klubą, kurios baigėsi nulinėmis lygiosiomis.
2022 m. kovo 16 d. rungtynėse prieš „Jonavos“ klubą pasižymėjo pelnydamas įvartį. Šiauliečiai nugalėjo varžovus rezultatu 3-0 ir pasiekė istorinę pergalę A lygoje.
A lyga: 2023 m.
2023 m. liepos 14 d. debiutavo „Džiugo“ klube A lygos rungtynėse prieš Gargždų „Bangą“.
Statistika
Spalvų reikšmės:
Rinktinės
Žaidė įvairaus amžiaus jaunimo rinktinėse.
Pseudobatialė
Pseudobatialė  – pasaulinio vandenyno dugninė ekologinė zona šelfo depresijoje, vidutiniame gylyje (nuo 250–400 m iki 600–1200 m). Tai palyginti nedidelė lokali įduba šelfe, atskirta nuo žemyno šlaito palyginti seklia zona.
Pseudobatialės sąvoką ir terminą rusų ichtiologas Anatolijus Andrijaševas (Анатолий Петрович Андрияшев) įvedė 1974 ir 1979 m. savo darbuose apie jūrų dugninės faunos, ypač žuvų, vertikalųjį zoniškumą.
Pseudobatialė yra kontinentiniame šelfe giliau sublitoralės, gyliuose analogiškuose batialei. Tikroji batialė būna už šelfo ribų žemyno šlaite. Pseudobatialė nuo pseudoabisalės skiriasi mažesniu gyliu.
Pseudobatialė nuo batialės žymiai skiriasi dugninių ir padugnės pelaginių žuvų bei bentosinių hidrobiontų rūšine sudėtimi. Pseudobatialės fauna būna pakrantinės (neritinės) kilmės, prasiskverbusi į pseudobatialės zoną ir prisitaikiusi ten gyventi gerokai didesniame gylyje.
Pseudobatialinių biotopų pavyzdžiai yra Antarktidos ir Arkties vandenyno, Baltosios ir Baltijos jūrų, pietų Aliaskos vidušelfinės įdubos, taip pat izoliuotos Norvegijos fiordų ir Magelano sąsiaurio įdubos.
1796 metų JAV prezidento rinkimai
1796 metų JAV prezidento rinkimai buvo tretieji JAV prezidento rinkimai, vykę 1796 m. lapkričio-gruodžio mėnesiais. Tai buvo pirmieji ir vieninteliai rinkimai JAV prezidento rinkimų istorijoje, kai JAV prezidentas ir JAV viceprezidentas buvo išrinkti iš skirtingų partijų.
Pareigas ėjęs prezidentas Džordžas Vašingtonas atsisakė kandidatuoti trečiajai kadencijai. Viceprezidentas Džonas Adamsas iš Masačiusetsas buvo Fedaralistų partijos kandidatas į prezidentus, o buvęs Šiaurės Karolinos gubernatorius Thomas Pinckney buvo federalistų kandidatas į viceprezidetus. Jų oponentai buvo Demokratų-respublikonų partijos iškelti kandidatai buvęs JAV valstybės sekretorius Thomas Jefferson iš Virdžinijos (į prezidentus) ir senatorius Aronas Buras iš Niujorko. Šiuo atžvilgiu, kiekvienas kandidatas kovojo už savo pergalę į postą, kuriam jis buvo iškeltas.
Kitaip nei praeituose JAV prezidento rinkimuose niekas nedrįso prognozuoti rinkimų baigties. Abi partijos aršiai kovojo už savo kandidatus. Politiniuose debatuose federalistai kaltino demokratus-respublikonus smurtu Didžiojoje Prancūzijos revoliucijoje, o šie savo ruožtu kaltino federalistus monarchijos ir aristokratijos protegavimu. Užsienio politikos atžvilgiu demokratai-respublikonai pasmerkė federalistus dėl per daug palankios Britanijai Džėjaus sutarties. Prancūzijos ambasadorius sutrikdė demokratus-respublikonus netikėtai prieš pat rinkimus viešai išreikšdamas palaikymą ir užsipuldamas federalistus.
Nors Adamsas ir laimėjo rinkimus, Tomas Džefersonas surinko daugiau rinkikų kolegijos narių balsų nei Pinknėjus ir buvo išrinktas viceprezidentu.
Justas Petravičius
Justas Petravičius (g. 1999 m. sausio 10 d. Šiauliai) – Lietuvos futbolininkas.
FC Šiauliai
Karjerą pradėjo gimtojo miesto komandoje. 2013–2015 m. atstovavo FC Šiauliai, tačiau daugiau žaidybinio laiko gaudavo dublerių ekipoje. 2016 m. pradžioje FC Šiauliai buvo išformuoti, o klubas likviduotas.
Fokas
Žodžio Fokas reikšmės:
Justas Petravičius
Kelmės FK („Kražantė“)
Nuo 2016 m. atstovavo „Kelmės“ klubui. 2016 m. balandžio 23 d. rungtynėse prieš „Miniją“ (1962) pasižymėjo įvarčiu, kuris buvo vienintelis rungtyėse ir garantavo kelmiškiams pergalę. 2016 m. rugsėjo 6 d. rungtynėse prieš Kėdainių Nevėžį pelnė įvartį ir prisidėjo prie kelmiškių pergalės rezultatu 3-2.
2017 m. sezonas
2017 m. vasarą perėjo į FA Šiauliai, kurie žaidė Antroje lygoje. 2017 m. sezone sužaidė vienuolika rungtynių Antroje lygoje ir pelnė vieną įvartį.
2018 m. sezonas
2018 m. atstovavo FA Šiauliai, kurie žaidė Antroje lygoje. 2018 m. sezone sužaidė keturiolika rungtynių Antroje lygoje ir pelnė net aštuonis įvarčius.
2019 m. sezonas
2019 m. FA Šiauliai žaidė Pirmoje lygoje. 2019 m. sezone sužaidė 24 rungtynes ir pelnė dvylika įvarčių.